Andreas Granqvist blev for nogle uger siden rygtet til Manchester United af det svenske medie Fotboll Direkt. Nu bekræfter den svenske landsholdspiller selv rygterne.

- Der er interesse fra Manchester United. Denne gang er der hold i rygterne, siger Granqvist ifølge Manchester Evening News.

- Jeg er beæret over at være sat i forbindelse med så stor en klub.

- Hvis der er et konkret tilbud i januar, så vil både klubben og jeg acceptere det. Men det er ikke tilfældet i øjeblikket.

Granqvist spiller lige nu for Helsingborgs IF, der er placeret i den næstbedste svenske række.

Har du læst vores tips til køb af kampbilletter til Old Trafford? Læs dem her